**Lângă crucea Ta, o, Doamne!**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Lângă crucea Ta, o, Doamne!

Lângă crucea Ta, o, Doamne

Vin astăzi şi cad zdrobit

Căci păcatul mult m-apasă

Şi sufletu-mi este mâhnit,

Şi-aş vrea să-mi dai uşurare

Prin dragostea Ta cea mare!

Lângă crucea Ta, o, Doamne

Vin astăzi şi-ngenunchez,

Şi-Ţi predau povara vieţii

C-am în faţă, un scump crez,

Că-n marea-Ţi neprihănire

Tu-mi dai sfânta mântuire!

Lângă crucea Ta, o, Doamne

Vin mânat de tot trecutul

Unei vieţi, făr-de speranţă,

Pentru-a face-azi începutul

Altei vieţi, prin legământ

Spălată-n sângele-Ţi sfânt!

Şi-Ţi făgăduiesc, o, Doamne

Că-n această, - altă viaţă -

Voi umbla-n credincioşie

Cătând zilnic sfânta-Ţi faţă,

Consacrând-o prin slujire

Spre-a-Ţi da slavă şi mărire!

Flavius Laurian Duverna